

VLADA REPUBLIKE HRVATSKE

Zagreb, 16. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu vanjskih i europskih poslova za preuzimanje obveza na teret sredstava državnog proračuna Republike Hrvatske u 2020. godini za sklapanje Ugovora o javnim uslugama broj 33/19 – Najam konferencijske opreme i tehničke podrške za potrebe provedbe aktivnosti predsjedanja Republike Hrvatske Vijećem Europske unije 2020. godine u Republici Hrvatskoj od 1. siječnja 2020. do 30. lipnja 2020. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116//18) i članka 44. stavka 2. Zakona o proračunu (Narodne novine, br. 87/08, 136/12 i 15/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

#### O D L U K U

**o davanju suglasnosti Ministarstvu vanjskih i europskih poslova za preuzimanje**

**obveza na teret sredstava državnog proračuna Republike Hrvatske u 2020. godini radi sklapanja Ugovora o javnim uslugama broj 33/19 - Najam konferencijske opreme i tehničke podrške za potrebe provedbe aktivnosti predsjedanja Republike Hrvatske Vijećem Europske unije 2020. godine u Republici Hrvatskoj**

**od 1. siječnja 2020. do 30. lipnja 2020. godine**

**I.**

Daje se suglasnost Ministarstvu vanjskih i europskih poslova za preuzimanje obveza na teret sredstava državnog proračuna Republike Hrvatske u 2020. godini u ukupnom iznosu od 12.780.500,00 kuna, za sklapanje Ugovora o javnim uslugama broj 33/19 - Najam konferencijske opreme i tehničke podrške za potrebe provedbe aktivnosti predsjedanja Republike Hrvatske Vijećem Europske unije 2020. godine u Republici Hrvatskoj od 1. siječnja 2020. do 30. lipnja 2020. godine.

**II.**

Sredstva za podmirenje obveze iz točke I. ove Odluke osigurat će se u državnom proračunu Republike Hrvatske, u razdjelu Ministarstva vanjskih i europskih poslova, na aktivnosti A778066 Predsjedanje RH Vijećem EU 2020, stavci 3235 Zakupnine i najamnine.

III.

Ova Odluka stupa na snagu danom donošenja.

Klasa:

Urbroj:

Zagreb, \_\_\_\_\_\_ 2019.

PREDSJEDNIK

mr. sc. Andrej Plenković

**OBRAZLOŽENJE**

Ministarstvo vanjskih i europskih poslova provelo je postupak nabave: Najam konferencijske opreme i tehničke podrške za potrebe provedbe aktivnosti predsjedanja Republike Hrvatske Vijećem Europske unije 2020. godine u Republici Hrvatskoj od 1. siječnja 2020. do 30. lipnja 2020. godine.

Odlukom o odabiru od 21. kolovoza 2019., Ministarstvo vanjskih i europskih poslova odabralo je ponudu ponuditelja **Zajednica ponuditelja: Tehnozavod-Marušić d.o.o., XIII Podbrežje 26, Zagreb, OIB: 21926472791 i Audio Video Consulting d.o.o., Hrastovička 62, zagreb, OIB: 62707927904, u iznosu od 12.780.500,00 kuna** sa porezom na dodanu vrijednost.

Navedena sredstva u 2020. godini osigurat će se u okviru limita ukupnih rashoda Ministarstva vanjskih i europskih poslova utvrđenog Smjernicama ekonomske i fiskalne politike za razdoblje 2020. - 2022., na aktivnosti A778066 Predsjedanje RH Vijećem EU 2020, stavci 3235 Zakupnine i najamnine.

Ministarstvo vanjskih i europskih poslova traži suglasnost za preuzimanje obveza na teret sredstava državnog proračuna Republike Hrvatske u 2020. godini u iznosu od 12.780.500,00 kuna potrebnih za sklapanje Ugovora o javnim uslugama broj 33/19 - Najam konferencijske opreme i tehničke podrške za potrebe provedbe aktivnosti predsjedanja Republike Hrvatske Vijećem Europske unije 2020. godine u Republici Hrvatskoj od 1. siječnja 2020. do 30. lipnja 2020. godine, a čije davanje se predlaže ovom Odlukom.